Peter Juhan

**Peter Juhan** (s. 19. elokuuta 1991 Vammala, oik. **Petteri Koskinen**) on suomalainen muusikko, DJ ja fetissivalokuvaaja. 

## Nuoruus
Peter Juhan syntyi ja varttui Pirkanmaan Vammalassa (nyk. Sastamala), esiintyen paikallisissa tapahtumissa muusikkona ja tanssijana. Valmistuttuaan lukiosta vuonna 2010, hän muutti 19-vuotiaana Turun Taideakatemiaan opiskelemaan klassista musiikkia, pääaineena lyömäsoittimet. Hän on lisäksi opiskellut Tampereen Konservatoriolla ja Helsingin Konservatoriolla.

Vuonna 2014 hän muutti Helsinkiin edistääkseen uraansa taiteilijana.

## Taide

### Musiikki
Vuodesta 2018 lähtien Juhan on julkaissut omakustanteisesti kaksi täyspitkää albumia sekä useita singlejä ja hän on tunnettu värikkäästä ja seksuaalisesta lava-esiintymisestä. Hän on maininnut tärkeimmiksi musiikillisiksi esikuvikseen muun muassa Princen, Grace Jonesin ja Madonnan.

Juhan esiintyi viikottain DJ:nä uudessa homoyökerho DTM:ssä Teurastamolla sekä työskentelee useiden suomalaisten HLBT+ tahojen ja ryhmien kanssa. Hän on esiintynyt Pride-tapahtumissa ympäri Suomea.

Vuonna 2024 Peter aloitti yhteistyön helsinkiläisen muusikko-tuottaja Dubious Gloomin kanssa ja perustivat yhtyeen nimeltä Big Boy Therapy.

### Valokuvaus
Juhan keskittyy mustavalkovalokuvataiteessaan BDSM- ja homokulttuuriin, sadomaskokismiin ja pornografiaan. Hänen taiteensa ottaa kantaa yhteiskunnan rakenteisiin, seksuaaliseen itseilmaisuun, pukeutumiseen ja ihmisoikeuksiin. Hän aloitti uransa kuvaten miespuolisia fetisisti ystäviään omassa studiossaan ja heidän kotonaan, ja pian kiinnostuksen ja suosion kasvaessa siirtyen seksiklubeille ja fetissi-tapahtumiin. Hänen mallinsa ovat aitoja alojen henkilöitä ja edustavat laaja-alaisesti homokulttuurin kirjoa, kuten ihmiskoiria ja nahkamiehiä.   

Vuodesta 2022 Juhan on järjestänyt kolme soolo-näyttelyä Helsingissä. Hänen töitään on ollut esillä kahdesti Berliinissä; Folsom Europe 2023 ja Easter Berlin Leather Week 2023 yhteydessä. Juhan on itseoppinut valokuvaaja. 

Juhanin taiteeseen ovat vaikuttaneet valokuvataiteilijat kuten Boris Mikhailov, Rick Castro sekä Robert Mapplethorpe.  

Hänet valittiin alkuvuonna 2024 Tom of Finland Seuran varapuheenjohtajaksi.

Marraskuussa 2025 Sastamala Pride järjesti Sastamalan pääkirjastossa Juhanin valokuvanäyttelyn, jonka kaikki teokset kuitenkin poistettiin esiltä heti ensimmäisenä näyttelypäivänä, sillä kirjaston henkilökunta ei pitänyt niitä tilaan sopivina.

Keväällä 2026 Peter julkaisi esikoistaidekirjansa WELCUM TO MY CHURCH, joka käsittelee miesten seksuaalisuutta ja vähemmistökulttuurien käyttäytymistä, kristinuskoa, politiikkaa ja yhteiskuntaa. Kirjan pohjalta Peterin ensimmäinen Suomen ulkopuolinen valokuvanäyttely järjestetään The Ballery -galleriassa Schönebergissä Berliinissä maalis-huhtikuussa 2026.

## Yksityiselämä
Juhan on homoseksuaali, pescovegetaristi ja agnostikko.

## Taidenäyttelyt

* *HANDKERCHIEF AFFAIRS* (2022)
* *XXX VANILLAPHOBIA* (2023)
* *PIG FACTORY* (2024)
* WELCUM TO MY CHURCH (2026)

## Diskografia
### Singlet
* *Let's Talk About Love* (2018)
* *Rocktown* (2018)
* *CROWN *(2019)
* *Body Control* (2019)
* *Dynamite *(2020)
* *Daddy Do!* (2021)
* *Super White Jam* (2021)
* *Opettaja Mä Tarviin Seksiä (2025)*
* *Likainen / Eduskunnan Vihollinen (2025)*

### Studioalbumit
* *State Of Vanity *(2018)
* *Radicals* (2020)

### Big Boy Therapy
* *FREAK/UNIQUE (2024) single*
* MONKEY (2024) single
* Unconventional Man (2025) single
* Room (2025) single

## Lähteet

## Aiheesta muualla
* Peter Juhanin Instagram
* Viralliset kotisivut